Kylväminen on investointi
Chroma (substantiivi)
1) värin puhtaus tai sen eroavaisuus harmaasta
2) värin eroavuuden, kylläisyyden tai voimakkuuden lisääminen
Matt. 5 (vapaa käännös): -
"Tehtävänne on olla valo ja tuoda maailmaan Jumalan värejä.
Jumala ei ole mikään salaisuus, josta kuuluisi vaieta.
Teemme tästä asiasta yhtä julkisen kuin mäellä oleva kaupunki on."
Juuri kun tieni loppui, tapasin miehen, jota en tuntenut, -
ja Hän sanoi, etten ollut yksin
Nostit minut ylös, käänsit tieni ja laitoit jalkani tukevalle maalle
Kiitän Mestaria, kiitän Pelastajaa, -
koska paransit sydämeni ja muutit nimeni
Olen ikuisesti vapaa enkä ole kuin ennen
Kiitän Mestaria, kiitän Pelastajaa, kiitän Jumalaa
En voi kiistää näkemääni, en voinut kuin uskoa
Epäilykseni palavat kuin tuhka tuulessa
Näkemiin vanhat ystäväni taakat ja katkeruus
Ette saa minua pysymään liikkeessä, ette ole enää tervetulleita tänne
Tästä päivästä siihen asti kun kuljen kultaisia katuja -
laulan siitä, miten pelastit sieluni
Tämä kuriton poika on löytänyt tiensä takaisin kotiin
Nostit minut ylös, käänsit tieni ja laitoit jalkani tukevalle maalle
Kiitän Mestaria, kiitän Pelastajaa, -
koska paransit sydämeni ja muutit nimeni
Olen ikuisesti vapaa enkä ole kuin ennen
Kiitän Mestaria, kiitän Pelastajaa, kiitän Jumalaa
Kiitän Jumalaa!
Helvetti menetti taas yhden sielun, olen vapaa, olen vapaa, olen vapaa
Helvetti menetti taas yhden sielun, olen vapaa, olen vapaa, olen vapaa...
Laulakaa te!
Nostit minut ylös, käänsit tieni ja laitoit jalkani tukevalle maalle
Kiitän Mestaria, kiitän Pelastajaa, -
koska paransit sydämeni ja muutit nimeni
Olen ikuisesti vapaa enkä ole kuin ennen
Kiitän Mestaria, kiitän Pelastajaa, kiitän Jumalaa
Kiitän Jumalaa!
Nouse, nouse, nouse, nouse siitä haudasta
Nouse, nouse, nouse, nouse siitä haudasta...
Helvetti menetti taas yhden sielun, olen vapaa, olen vapaa, olen vapaa
Helvetti menetti taas yhden sielun, olen vapaa, olen vapaa, olen vapaa...
Nostit minut ylös, käänsit tieni ja laitoit jalkani tukevalle maalle
Kiitän Mestaria, kiitän Pelastajaa, -
koska paransit sydämeni ja muutit nimeni
Olen ikuisesti vapaa enkä ole kuin ennen
Kiitän Mestaria, kiitän Pelastajaa, kiitän Jumalaa
Kiitos, Jeesus!
Olet kanssani, mikä voi meidät erottaa?
Olet puolellani, mikä voi vastustaa meitä?
Rakkautesi ei petä, tiedän sen
Pimeyden varjoilla ei ole valtaa minuun
Pelko on tyhjä, häpeällä ei ole valtaa
Rakkautesi ei petä, tiedän sen
Tiedän: ajatuksesi ja suunnitelmasi minua kohtaan ovat hyvät
Tiedän, että tulevaisuuteni ja toivoni on käsissäsi
Lupauksesi eivät koskaan petä
Laulakaa kanssani: Paraneminen ja vapaus...
Paraneminen ja vapaus, kun puhut minulle mielisuosiotasi
Usko murtaa kaiken mahdottomuuden
Nimesi on voittanut, yksin Sinun nimesi
Tiedän: ajatuksesi ja suunnitelmasi minua kohtaan ovat hyvät
Tiedän, että tulevaisuuteni ja toivoni on käsissäsi
Lupauksesi eivät koskaan petä
Lupauksesi eivät koskaan petä...
Ei, ei, ei
Tartun jokaiseen lupaukseen, jonka olet antanut
Näen niiden toteutuvan nimessäsi
Jeesus, luotan jokaiseen sanaan, jonka sanot
Näen niiden toteutuvan nimessäsi
Tartun jokaiseen lupaukseen, jonka olet antanut
Näen sen toteutuvan nimessäsi
Jeesus, luotan jokaiseen sanaan, jonka sanot
Näen sen toteutuvan nimessäsi
Olet Jumala, joka raivaa tien ihmeille
Uskon sen, uskon sen Vielä kerran!
Tartun jokaiseen lupaukseen, jonka olet antanut...
No niin, hyvää huomenta. Oliko teillä hauskaa?
Tarkistin vain, että olette täällä vielä. Valot ovat kirkkaat.
Keräämme kohta uhrin. Sanomme joka viikko, -
että antaminen on osa ylistystä samoin kuin laulaminen, käsien kohottaminen -
tai eläminen Jeesukselle. Antaminen on myös investointi Valtakuntaan.
Näimme lapset, jotka siunattiin ja tuotiin Jeesuksen eteen.
Antaessamme investoimme heidän tulevaisuuteensa Valtakunnassa.
Kun me kylvämme, Jumalan valtakunta menee eteenpäin.
Nouskaa jälleen ylös. Saatte nyt mennä ylös ja alas.
Lausumme julistuksen.
Siunasimme nämä lapset, koska uskomme, -
että Jeesus merkitsi heidät omikseen. He kuuluvat nyt Hänelle.
Me kuulumme Hänelle, ja Hän haluaa siunata meitä.
Kun Hän siunaa meitä, voimme antaa Hänen yltäkylläisestä hyvyydestään.
Vai mitä? Hienoa. Julistakaa kanssani kuuluvalla äänellä.
Kun keräämme tämän uhrin, uskomme, että Herra antaa meille -
parempia työpaikkoja, mielisuosiota ja ystävyyssuhteita, -
avoimet ovet evankeliumille, siunauksia töissä, -
palkankorotuksia ja bonuksia, alennuksia ja provisioita, perintöjä, -
ihmeellistä huolenpitoa, korkoja ja tuloja, -
veronpalautuksia, shekkejä, lahjoja ja yllätyksiä, -
rahan löytämistä, velkojen maksua, -
kulujen pienenemistä, siunauksia ja kasvua.
Kiitos, Herra, että täytät kaikki taloudelliset tarpeeni, -
jotta minulla on enemmän kuin tarpeeksi antaa Valtakunnan työhön -
ja edistää Jeesuksen Kristuksen evankeliumia. Aamen.
Samalla kun istutte, korit... tai siis ämpärit kiertävät.
Joku päivä vielä muistan sen oikein.
En näe kovin paljon unia. Tiedän, että jotkut näkevät unia koko ajan.
Vaimoni Juliet näkee niin paljon unia, -
että herää joskus väsyneenä, koska yöllä tapahtuu niin paljon.
Minä taas painan pään tyynyyn ja herään vasta, kun valot ovat päällä.
Mutta joskus minäkin näen unia. Tällä viikolla näin unen ja uskon, -
että se oli Jumalalta, koska koin Jumalan painottavan, -
miten tärkeitä vanhemmat ja lastenkasvatus ovat -
ja miten tärkeää on, että jätämme lapsille perinnöksi ne lupaukset, -
joita Hän on antanut meille. Meidän tulee välittää ne lapsillemme.
Kun tulin uskoon ja annoin elämäni Jeesukselle, olin 13-vuotias.
En silloin tiennyt, mikä se oli, mutta näin näyn.
Näin satoja ja tuhansia ihmisiä palvomassa Jeesusta.
He palvoivat isoissa ryhmissä stadioneilla ja vuodattivat sydämensä.
Näin, että sadat ja tuhannet ihmiset tulivat Hänen luokseen.
Seurakuntamme on tällainen osittain siksi, etten usko, -
että Jumala tekee mitään pienesti.
Siellä, missä Jumalan valtakunta on, on kasvua ja lisääntymistä.
Kun näin nuo stadionit 13-vuotiaana poikana, oletin, -
että kutsuni olisi johtaa ylistystä isoilla stadioneilla.
Lienette iloisia, ettei se ollut. Luulin, että se oli minua varten.
Oletin, että se lupaus oli pelkästään minua varten.
Mielenkiintoista kyllä se olikin jotain, jonka toteutumista alkaisin nähdä, -
mutta varsinaisesti se on näitä tyyppejä, lapsiamme varten.
Jumala jatkaa lapsissamme sitä, minkä Hän aloittaa meissä.
Jumalan siunaus virtaa kauttamme. Siksi annamme lapset Jumalalle.
Siksi annamme heidät Jumalalle ja pyydämme, -
että Hän siunaisi heitä niin kuin Hän on siunannut meitä.
Haluamme, että lupaukset, joita Hän on meille antanut, -
virtaisivat kauttamme lastemme ja heidän lastensa elämään.
Isämme taivaassa rakastaa meitä, ja Hän rakastaa lapsiamme.
Hän on Isä, joka rakasti ihmisiä niin paljon, että lähetti Poikansa -
kuolemaan ristillä, jotta voisimme tuntea Hänen rakkautensa.
Omistamme lapsemme taivaalliselle Isällemme, -
jotta he voisivat oppia tuntemaan Hänen rakkautensa -
ja menestyisivät. Meidän lapsemme tulevat menestymään, vai mitä?
Lapsemme tulevat pärjäämään elämässä todella hyvin, vai mitä?
Lapsemme tulevat tuntemaan Isämme Jumalan, vai mitä?
Tämä kaikki siksi, koska Hän rakastaa heitä.
Jeesus sanoi: "Katsokaa, ettette halveksu yhtäkään näistä pienistä; -
Sillä minä sanon teille, että heidän enkelinsä taivaissa -
näkevät aina minun Isäni kasvot, joka on taivaissa."
Jos sinä kuulut taivaaseen, lapsesikin kuuluvat sinne.
Muistan poikani Joelin ensimmäisen koulupäivän.
Se oli kamala päivä, koska hän oli vielä niin pieni, -
ja hän oli ollut koko ikänsä meidän luonamme, -
meidän hoidossamme ja suojeluksessamme.
Muistan, kun lähetimme hänet kulkemaan tuota pitkää polkua.
Tuo pikkuinen lapsi käveli kouluun.
Siellä hän oli poissa ulottuviltamme pahojen opettajien kanssa.
Eivät he oikeasti olleet pahoja, mutta siltä se tuntui.
Annoin poikani heidän käsiinsä.
Tämä jae auttoi minua, koska Jeesus sanoo selvästi, -
etteivät lapsemme emmekä mekään mene mihinkään yksin.
Me protestantit emme juuri puhu enkeleistä toisin kuin katolilaiset.
Minusta ajattelussamme on siinä kohtaa iso aukko, -
mutta enkeliolennot ovat kanssamme koko ajan.
He katsovat Isän kasvoja ja tottelevat Hänen jokaista katsettaan.
Ja he ovat lastemme kanssa ja meidän kanssamme.
Raamattu ei kerro heistä kovin paljon muuta kuin että he ovat isoja, -
siis todella isoja. Kun he ilmestyvät, he sanovat aina: "Älä pelkää."
Siitä tietää nähneensä enkelin, että siinä on jotain pelottavaa, -
kun enkeli astuu huoneeseen. Enkelit menevät lastemme kanssa kouluun.
He tulevat mukanamme, minne ikinä menemme.
Nämä enkelihahmot ympäröivät meitä.
Minusta toinen tärkeä asia on nimetä lapsemme oikein, -
koska nimi, jonka heille annamme, muovaa heidän elämänsä kulkua.
Minusta on hienoa, että seurakuntalaiset ottavat nimet -
useimmiten Raamatusta, eivät tv-sarjoista. Se on paljon terveempää.
Uskon, että Raamatusta löytyy enemmän viisautta kuin tv-sarjoista.
Kun Joel syntyi, emme olleet varmoja, minkä nimen antaisimme hänelle.
En puhu sinusta! Puhun omasta Joelistani.
Pohdimme, minkä nimen antaisimme. Kun hän syntyi, olimme sairaalassa.
Se oli heinäkuun puolivälissä... Ei, vaan 1. heinäkuuta, muistan sen.
Voi ei... Mistä oikein aloitin?
Kuului valtava salamanisku, ja koko rakennus tärisi.
Se todella järisi, ja silloin tiesimme, että hän olisi Joel, profeetan mukaan.
Tyttäremme Emma syntyi pahasti ennenaikaisena.
Hän vietti ensimmäiset kolme kuukautta sairaalassa.
Muistan kaikki ne letkut ja muut.
Häntä ruokittiin nenämahaletkulla ynnä muuta.
Välillä hän vaipui niin syvään uneen, että hänen sydämensä ei enää lyönyt.
Laitteet hälyttivät, ja kaikki juoksivat ravistelemaan hänet hereille.
Silloin sydän alkoi taas lyödä. Näin kävi vain muutaman kerran, -
mutta oma sydämeni tuntui pysähtyvän samalla.
Jotta niin ei tapahtuisi ja hän pysyisi hereillä, hänelle annettiin kofeiinia.
Lääkärit tietävät, mitä se oikeasti oli. En osaa selittää tätä kovin hyvin.
Joka tapauksessa hänen elämänsä alkutaival oli vaikea.
Annoimme hänelle nimen Emma, joka merkitsee eheää ja vahvaa, -
vaikeuksien voittamista, koska sitä hän joutui tekemään.
Sillä on väliä, miksi lapsiamme kutsumme.
Jeesus sanoi Pietarille: -
"Sinä olet Pietari, ja tälle kalliolle minä rakennan seurakuntani."
Nimet, joita lapsillemme annamme, ovat todella tärkeitä.
Ne määrittävät heidän elämäänsä.
Raamattu puhuu paljon isistä ja äideistä sekä patriarkoista.
Abraham, Iisak, Jaakob. He eivät olleet täydellisiä, -
ja mitä enemmän heistä luen, sitä paremmin ymmärrän sen, -
mutta ainakin he uskoivat, että Jumala rakasti heitä.
He uskoivat, että Jumala halusi siunata heitä ja oli heidän puolellaan.
Tämän he opettivat lapsilleenkin.
Jeesus opetti meitä rukoilemaan: "Isä meidän, joka olet taivaissa, -
pyhitetty olkoon Sinun nimesi..." Heti alussa sanotaan, että Jumala on suuri.
Hän on meidän puolellamme ja haluaa siunata meitä.
Opetetaan tämä lapsillemme niin aikaisin kuin mahdollista.
Kastamme ihmisiä säännöllisesti ja johdatamme heitä Jeesuksen luo.
Minusta paras todistus ei ole se, että joku on ollut huumenarkomaani -
tai murhaaja tai löysi Jeesuksen vankilassa. Nämäkin ovat hienoja, -
mutta paras todistus on: "En muista aikaa, jolloin en tuntenut Jeesusta."
Haluan lapsillemme, että kun kastamme heidät, he sanovat: -
"Olen tuntenut Jeesuksen koko ikäni. En muista aikaa ilman Häntä."
Siinä vasta on todistus!
Meidän tulee opettaa lapsillemme, -
että Isä rakastaa meitä ehdoitta, vaikka eksymme tieltä.
Jeesus kertoi vertauksen paimenesta ja lampaista.
Paimenella oli sata lammasta, mutta yksi katosi, -
ja hän lähti etsimään sitä. Ja Jeesus sanoi, -
että paimen iloitsee tuosta yhdestä kuin 99:stä, jotka eivät eksyneet.
Samalla tavalla taivaallinen Isänne ei halua, että yksikään pieni hukkuisi.
Vaikka lapset menisivät harhaan, taivaallinen Isämme etsii heitä.
Hän tavoittelee heitä. Muistatte varmaan tuhlaajapojan.
Kun tuo kapinallinen poika -
oli hylännyt isänsä ja tuhlannut rahat prostituoituihin ja huonoon elämään, -
kuka seisoi odottamassa, että hän palaisi? Isä.
Isä odotti syli avoimena, että hänen poikansa palaisi kotiin.
Inhimillisinä äiteinä ja isinä -
meidän tehtävämme on heijastaa tätä Isän rakkautta lapsillemme, -
jotta he tietäisivät, että taivaassa on Isä, -
joka rakastaa heitä, tuli mitä tuli. Johdamme perheemme -
Hänen rakkauteensa, ja se on ovi Hänen lupauksiinsa.
Säädämme perheemme hengellisen ilmapiirin.
Koska taivaallinen Isämme rakastaa meitä, -
perheemme ilmapiiri on rakkaus, ei pelko.
Opetamme lapsemme rakastamaan Jumalaa, emme pelkäämään Häntä.
Opetamme kunnioitusta, josta puhun kohta, mutta Isää ei tarvitse pelätä, -
koska Hän rakasti meitä niin, että lähetti Poikansa kuolemaan.
Hän on Isä, joka rakastaa meitä todella paljon.
Vanhempina me osoitamme Isän rakkautta lapsillemme.
Haluamme, että he ovat hyvin kasvatettuja, mutta tärkein asia, -
jonka voimme tehdä, on näyttää heille tätä rakkautta.
Maailma tulkitsee tämän rakkauden niin, että millään ei ole mitään väliä.
Raamattu ei kuitenkaan opeta niin. Etsi Heprealaiskirjeen luku 12.
Missä olemme?
Hepr. 12:5 "Poikani, älä pidä halpana Herran kuritusta, -
äläkä menetä toivoasi, kun hän sinua nuhtelee; -
sillä jota Herra rakastaa, sitä hän kurittaa; -
ja hän ruoskii jokaista lasta, jonka hän ottaa huomaansa".
Palaamme tähän kohta. Kuri on rakkauden merkki.
"Ei, et voi tehdä niin, mutta voit tehdä näin."
Se on merkki siitä, että rakastamme lapsiamme. Muistelin, mitä itse kielsin.
Kukaan vanhempi ei onnistu lasten kasvatuksessa täydellisesti.
Me kielsimme lapsilta Coca-Colan ja karkit, koska huomasimme, -
että jos niitä antoi pienille lapsille, he tulivat hulluiksi.
He olivat aivan villejä, ja silloin heistä ei pidetty.
Ja vaikka joskus suostuimme, homma meni pieleen.
Muistan, että kun kerran ostimme jäätelöt, -
lapset olivat innoissaan, mutta isommat halusivat tötterön, -
ja yksi lapsista halusi jäätelökipon. Hän sai raivokohtauksen, -
koska jäätelö ei ollut oikeassa tarjoiluastiassa.
Olimme ulkona ja olisin halunnut antaa periksi, -
mutta tietyistä asioista ei voi antaa periksi. Muuten lapset saavat vallan.
Aloitimme kurinpidon. "Haluat jäätelön siis kuppiin?"
"Niin haluan." He kiljuivat toisilleen. "Siinä tapauksessa jäätelöä ei tipu!"
Voi hyvänen aika.
Muistan sen, koska se on piirtynyt mieleeni ikuisiksi ajoiksi.
Tartuin tähän tiettyyn lapseen, -
kun he kävelivät itkien ja huutaen pääkatua pitkin.
Joku katsoi minua ja soitti poliisit, -
koska he luulivat minun pahoinpitelevän lasta.
Poliisit olivat mukavia. Kun he tulivat, vilkaisin heitä ja annoin lapsen heille.
"Saatte pitää!" He sanoivat: "Kaikki hyvin. Voitte pitää hänet."
Jatkoimme matkaa, ja tilanne selvisi, mutta on joitakin asioita, -
joiden kohdalla meidän on tehtävä rajat selviksi.
Jos emme aseta rajoja, miten lapset tietävät, missä ne ovat?
Jos me emme aseta rajoja, rakastava taivaallinen Isämme tekee sen, -
mutta Hän käskee meidän tehdä sen, koska niin on parempi.
Kielsimme videopelit ja käskimme valitsemaan, soittimet vai pelit.
Soittimet voittivat. Se kävi vähän kalliimmaksi, -
mutta emme halunneet, että lapset olivat koko ajan television ääressä.
Ei tulella leikkimistä, leikkejä tiellä eikä sormien työntämistä pistorasiaan.
Ne olisivat vain aiheuttaneet ongelmia.
Sanoimme, että lasten ystävät olivat aina tervetulleita kotiimme.
Se oli vaikeaa, koska tiedättekö, miten paljon teinipojat syövät?
Tilanne äityi niin pahaksi, -
että kaverit tulivat välillä käymään, vaikka lapsemme eivät olleet kotona!
Mutta miksi? Halusimme, että lapset olivat kotona, missä he olivat turvassa.
Tiesimme, mitä he tekivät, mitä he oppivat ja mitä he katsoivat.
Kielsimme televisiot lasten huoneissa. Nykyisin lapsilla on tietokoneet.
Meillä oli nukkumaanmenoajat ja aika, jolloin netti meni pois päältä.
Netti lakkasi maagisesti toimimasta. Se oli ihme.
Vaadimme myös lapsia tulemaan seurakuntaan.
"En halua." "Niin kauan kun asut kattoni alla, tulet seurakuntaan."
Kielsimme heitä puhumasta rumia -
ja käskimme kohdella sisaruksia hyvin, vaikka he olivat joskus ärsyttäviä.
Mitä asioita Jumala käskee?
Emme puhu siitä kovin paljon, mutta Jumala on antanut käskyjä.
Sophie viittasi 5. Mooseksen kirjaan, missä laki on.
Meidän tulee kertoa nämä asiat lapsillemme.
"Älä pidä muita jumalia minun rinnallani." Miksi? Ne ovat tyhmiä.
Miksi kumartaisit televisiota?
Se on järjetön ja suurin osa ohjelmista, joita sieltä tulee, ovat todella tyhmiä.
Niin se vain on.
"Älä käytä väärin Herran nimeä". Miksi? Koska Hän on pyhä.
Hän on mahtava Jumala ja kuluttava tuli, -
ja Häntä tulee kunnioittaa, -
jopa seurakuntamme kaltaisissa iloisissa paikoissa, -
joissa ollaan Jeshuan ystäviä ja puhutaan Abba-isän sylistä.
Kuitenkin koko luomakunta kunnioittaa seisten Jumalaa, -
ja Häntä tulee lähestyä oikein. "Muista sapatti, koska se on lahja sinulle."
Kyse ei ole siitä, ettemme saa tehdä työtä tai jotain muuta, -
vaan Jumala antaa meille lahjaksi päivän Hänen läsnäolossaan, -
koska tarvitsemme sitä. Jumala lepäsi, joten levätään mekin.
"Kunnioita isääsi ja äitiäsi, jotta eläisit pitkään."
Sanon lapsilleni, että jos he eivät kunnioita minua, he kuolevat nuorina.
No, se oli vitsi, mutta vanhempien kunnioitus on tärkeää.
Tämän ajan henki on sellainen, että kunnioitus puuttuu.
Viimeksi sanoin, että kohtaamme itseämme taitavampia -
ja vähemmän taitavia ihmisiä. Toisille osoitamme kunniaa, toisille nöyryyttä.
"Älä murhaa". Se sisältää suuttumisen ja toisten nimittelyn typeryksiksi.
Se tuhoaa sinut, ja murha lähtee toisen kutsumisesta typerykseksi.
Jeesus sanoi, että se lähtee sydämestä. "Älä tee aviorikosta."
Siihen kuuluu eros ennen agapea ja toisen katsominen himoiten, -
koska olette Pyhän Hengen temppeleitä, ja Hän asuu teissä.
Hänen pyhyytensä on elämässämme. Jumala sanoo: "Älä tee sitä."
"Älä varasta." Lapset, älkää varastako, koska Hän antaa teille kaiken, -
mitä pyydätte Jeesuksen nimessä. Teidän ei tarvitse varastaa.
Teillä pitää olla uskoa tulla Isän eteen ja pyytää sitä, mitä tarvitsette, -
ja Hän muuttaa asiat.
"Älä anna väärää todistusta." Herra puolustaa heikkoja, -
etkä halua olla Hänen tiellään. Älä siis anna väärää todistusta.
"Älä himoitse." Sinulle annetaan samalla mitalla, jolla itse mittaat.
Jos himoitsemme asioita, rajoitamme sitä, mitä Jumala voi meille tehdä.
Iloitaan siitä, mitä Hän on antanut muille, jotta Hän voi antaa sen meille.
Se avaa siunauksen ovet. Heprealaiskirjeen kohta jatkuu.
Jae 7 "Kuritukseksenne te kärsitte; Jumala kohtelee teitä niinkuin lapsia.
Sillä mikä on se lapsi, jota isä ei kurita?
Mutta jos te olette ilman kuritusta, josta kaikki ovat osallisiksi tulleet, -
silloinhan te olette äpäriä ettekä lapsia.
Ja vielä: meillä oli ruumiilliset isämme kurittajina, ja heitä me kavahdimme; -
emmekö paljoa ennemmin olisi ala- maiset henkien Isälle, että eläisimme?
Sillä nuo kurittivat meitä vain muutamia päiviä varten, -
oman ymmärryksensä mukaan, -
mutta tämä kurittaa meitä tosi parhaaksemme, -
että me pääsisimme osallisiksi hänen pyhyydestään."
Tiedättekö, että kun meitä kuritetaan, -
loistamme Hänen pyhyydessään? Jae 11: -
"Mikään kuritus ei tosin sillä kertaa näytä olevan iloksi, vaan murheeksi, -
mutta jälkeenpäin se antaa -
vanhurskauden rauhanhedelmän niille, jotka sen kautta ovat harjoitetut."
Hän kasvattaa meitä Jumalan lapsiksi, Jumalan kansaksi, -
ja me kasvatamme lapsiamme, nuoriamme ja teinejämme -
Jumalan lapsiksi, jotta heistä tulisi väkeviä. Jae 12: -
"Sentähden: 'Ojentakaa hervonneet kätenne ja rauenneet polvenne'; -
ja: 'tehkää polut suoriksi jaloillenne', ettei ontuvan jalka nyrjähtäisi, -
vaan ennemmin parantuisi."
Taivaan Isämme kurittaa meitä, jotta polkumme olisi suora ja selkeä, -
ja sitä me haluamme lapsillemme ja nuorillemme.
Haluamme, ettemme loukkaannu matkalla, -
vaan että parannumme tai kirjaimellisesti vapaudumme, -
sillä missä Herran Henki on, ja Hän asuu meissä, siellä on vapaus.
Raamattu sanoo, että Jumala kurittaa meitä, koska Hän rakastaa meitä, -
ja siksi me vanhemmat kuritamme lapsiamme. Emme aina onnistu, -
mutta opimme kurittamaan rakkauden, emme pelon kautta.
Ei ole Jumalan mielen mukaista sanoa: "Vaikka minä en puutu asiaan, -
Jumala puuttuu", koska ei Hän tee niin. Jumala ei toimi niin.
Elämme Häntä varten, koska Hän rakastaa meitä.
Se on aivan eri asia. Emme anna lapsille vain suklaata, -
vaikka he rakastavat sitä, koska he sairastuvat siitä.
Luottakaa minuun, tiedän sen. He eivät voi aina tehdä niin kuin haluavat.
Joskus meidän piti kurittaa lapsia. Joskus me jopa läimäytimme heitä.
Kyllä. Raamattu puhuu siitä. Haluan sanoa, että se ei ole hakkaamista.
Käytimme sitä viimeisenä keinona kerran tai kaksi, kun he olivat pieniä.
Teimme sen kädellä. Jonkun mielestä kädellä ei pidä lyödä, -
koska kädellä siunataan, ja pitäisi käyttää lusikkaa, -
mutta kädestä tulee kaikki .
Älä käytä tuota perustelua minuun tai Herraan, sillä se ei toimi.
Kun Herra ojentaa kätensä, siinä on Hänen vihansa ja siunauksensa.
Kurituksen tarkoitus on asettaa rajat, -
ei lyödä lapsia, jotta he alistuisivat. Se on todella tärkeää.
Älkää siis käyttäkö vöitä tai lusikoita. Me siis läimäytimme lapsiamme, -
kun meidän oli pakko, mutta opetimme heidät myös puolustamaan itseään.
Muistan, kun Joel aloitti yläkoulun. Tiedän, millaista siellä on.
Siellä on kiusaajia. Osaan käsitellä heitä, sillä olen tottunut siihen.
Ennen kuin hän meni sinne, sanoin hänelle: -
"Menet nyt toisenlaiseen maailmaan. Älä koskaan lyö ensimmäisenä, -
mutta jos joku lyö sinua, lyö takaisin niin kovaa kuin osaat.
Ei haittaa, vaikka et osuisi. He eivät yritä uudestaan."
Huomaan, että olette järkyttyneitä.
Ensimmäinen päivä meni hyvin. Toisena päivänä koulusta soitettiin.
Meille kerrottiin, että oli ollut tappelu, -
eikä koulu voi suvaita tappelemista. No ei tietenkään.
Opettaja sanoi kuitenkin kahden kesken, että poikani toimi oikein -
eikä luultavasti joutuisi vaikeuksiin. Toinen poika oli heille tuttu.
Mutta eikö Jeesus käskenyt kääntää toisen posken? Hän sanoi sen teille.
Kääntäkää te toinen poski, ja se toimii, koska teillä on voima tehdä niin.
Voitte näyttää lapsillenne mallia siinä.
Jeesus ei koskaan sanonut, ettemme saisi puolustaa itseämme.
Voin joskus näyttää Raamatusta, miten ihmiset puolustivat itseään.
Lapsemme tulevat menestymään. He ovat täynnä valoa, -
ja heidät tullaan huomaamaan koulussa.
Daavid ei sanonut Goljatin edessä: "Saanko rukoilla puolestasi?"
Hän heitti kiven, joka osui Goljatiin. Sitten hän katkaisi tämän kaulan.
Olen entinen nuorisotyöntekijä. En voi tälle mitään.
Me vaadimme, että lapsemme tulivat seurakuntaan, -
mutta teimme siitä hauskaa. Kävimme sen jälkeen McDonald'sissa.
Suojelimmeko heitä maailmalta? Suojelimme.
Emme katsoneet tv:stä mitään, mitä he eivät voineet katsoa.
Miksi haluaisimme katsoa sellaista, mitä he eivät voisi katsoa?
Joskus he ovat tarpeeksi vanhoja katsomaan roskaa.
Älä katso roskaa, niin voit katsoa televisiota lasten kanssa.
Puhuin viimeksi vähän avioliitosta. En ehtinyt sinkkuihin asti.
Vanhemmat välittävät kaikesta. Abraham huolehti Iisalin puolisosta.
Hän lähetti palvelijansa hakemaan Rebekkan.
Uskon järjestettyihin avioliittoihin ― taivaassa järjestettyihin.
Lapset ajattelevat: "Vanhempani eivät tasan valitse minulle puolisoa!"
Kyllä he tavallaan valitsevat. Juliet on rukoillut lapsillemme puolisoa -
heidän syntymästään asti. "Jumala, löydä heille se oikea!"
Kun palvelija meni etsimään Rebekkaa, jota ei silloin tuntenut, -
Abraham sanoi, että Jumala lähettäisi hänen edellään enkelin, 1. Moos. 24:7.
Tiesitkö, että enkelit ovat parinhaussa mukana? He tosiaan ovat!
He varjelevat...
He varjelevat lapsiamme koulussa ja auttavat löytämään oikean puolison.
Minusta tämä on mahtavaa. Paavalin mukaan sinkkujen ei pidä avioitua.
Parempi olla yksin ja palvella Herraa, paitsi jos on varautunut ongelmiin -
ja hyökkäyksiin, joita avioliitossa tulee, ja valmis kestämään ne.
Silloin tarvitaan agape-rakkauden supervoimaa. Näin hän sanoo.
Älä mene naimisiin täyttääksesi aukon sisälläsi vaan täydentääksesi toista.
Vain Jeesuksen lunastava voima voi täyttää sisälläsi olevan aukon.
Antaa palaa! - Kiitos.
Jos menet naimisiin, ota puolisoksesi täynnä Henkeä oleva kristitty, -
älä ihmistä, joka on täynnä maailman henkeä. Teillä ei ole mitään yhteistä.
Tytöt, älkää etsikö pahaa poikaa, vaan Herralle antautunutta miestä.
Pojat, te etsitte Herralle antautunutta naista.
Useimmat naiset eivät olisi olleet kiinnostuneita Jeesuksesta.
Jesajan luvun 53 mukaan Hänen ulkonäössään ollut mitään vetoavaa.
Ajatelkaa tuota raamatunkohtaa, kun valitsette itsellenne puolison.
Juliet ainakin ajatteli!
Minä vain vitsailen. Pojat, älkää ottako puolisoksenne Barbieta.
Tytöt, älkää valitko Keniä. Ne ovat muovinukkeja.
En tarkoita, ettemme saisi olla hyvännäköisiä, -
mutta kristityt ovat vähän pyöreitä, koska he ovat täynnä.
He eivät ole laihoja, onttoja ja tyhjiä.
Isät, opettakaa pojillenne, miten naisille puhutaan -
ja miten heitä kohdellaan hyvin. Katsokaa, ettei heistä tule pelottavia.
Äidit, opettakaa tyttärenne olemaan olematta oikukkaita.
Tämä ei ole Raamatusta, mutta isät, opettakaa pojat avaamaan naiselle ovi.
Antakaa naisten mennä ensin.
Kohdellaan naisia hyvin ja kohdellaan miehiä hyvin.
Kohdelkaa toisianne kuin Jumalan lapset. Käyttäytykää kunnolla -
koko seurustelun ajan. Jos ette halua, että valitsen teille puolisot, -
käyttäytykää kunnolla. Näin sanoo Paavali.
Luen tämän niin, että jos pidämme varamme, pärjäämme hyvin.
Joku ihmettelee, mitä oikein puhun. Jos ette käyttäydy kunnolla, -
menkää naimisiin, Paavali sanoo.
Haluan sanoa vielä, että jos kaikki menee pahasti pieleen -
ja koko maailma romahtaa, meillä on taivaallinen Isä, joka rakastaa meitä.
Hänen sylinsä on avoinna. Vanhemmat rakastavat lapsiaan aina, -
tapahtui mitä tapahtui, koska Taivaan Isäkin tekee niin.
Vaikka putoaisimme syvään kuoppaan tai karkaisimme, Hän on puolellamme.
Hän odottaa syli avoinna ja sanoo: "Tule kotiin."
Kun löydät oikean puolison, saat Rebekkan siunauksen.
Kun hän meni tapaamaan Iisakin ja uuden perheensä, -
he rukoilivat: "Sisaremme, tulkoon sinulle jälkeläisiä tuhansittain -
ja vallatkoon jälkikasvusi vihollistensa kaupungit."
Se on hyvä rukous. Se on hyvä rukous lapsillemmekin.
Olen puhunut jo liikaa. Missä olin? Mikä olikaan pointtini?
Kun annamme lapsemme Jumalalle, heidät merkitään Jeesuksen verellä.
Rukoilen, etteivät lapsemme muista aikaa, jolloin eivät tunteneet Jeesusta.
Saamme kastaa heidät, ja heidän matkansa on sujuva.
Sen pitäisi mennä näin Valtakunnassa, koska Hän opettaa meille käskynsä, -
ja me opetamme lapsillemme, että Jumala rakastaa heitä -
eikä heidän tarvitse pelätä eikä paeta Häntä, vaan Hänen luokseen voi tulla.
Heidän pitää tietää, että vaikka kaikki menee pieleen, Isän luo voi palata, -
koska Hän on heitä varten. Siksi Hän lähetti Jeesuksen.
Heidän vanhempansakin tekivät väärin, ja Hän pelasti heidätkin.
Hän pelastaa lapsemme ja heidän lapsensa heidän virheistään, -
koska Jumala on niitä suurempi, ja Hän lupaa meille -
toimivansa sukupolviemme ketjun kautta.
Joskus ehkä kuvittelin olevani stadionilla johtamassa ylistystä, -
mutta lapseni ja lapsenlapseni tulevat tekemään sen, -
ja Jumala toimii väkevästi. Olen valmis, nouskaa seisomaan.
Voin jo nähdä sähköpostit, joita kohta saan. "Sanoitko todella niin?"
Sanoin, mutta minulla oli vain pari minuuttia aikaa käsitellä sitä.
Ehkä täällä on joku, joka ei tiedä, kuka Jeesus on.
Kerron evankeliumin lyhyesti, -
koska haluan tehdä vielä muutakin tänä aamuna.
Jeesus tuli voidakseen vetää meidät pois mistä tahansa kuopasta, -
jossa olemme, ja uudistaa meidät, jotta voisimme saada yhteyden Isään.
Kun meillä on yhteys Isään, koko elämä näyttää erilaiselta.
Jos et tunne tätä Jeesusta, et tunne myöskään Hänen Isäänsä.
Jeesus tuli, jotta voisit tuntea Isän ja saada Hänen rakkautensa elämääsi.
Jos et siis ole koskaan antanut elämääsi Jeesukselle...
Ehkä sinut on kastettu lapsena tai elämäsi on omistettu Jumalalle, -
mutta et ole koskaan antanut elämääsi Jeesukselle. Vanhempasi tekivät sen.
On tärkeää, että meistä jokainen antaa itse elämänsä Jeesukselle.
Jos et ole antanut elämääsi Jeesukselle, tule, niin rukoillaan.
Tai ehkä olet ollut pitkään poissa. Jos tiedät, että sinun pitää -
antaa elämäsi Jeesukselle, tule tänne. Rukoilemme puolestasi. Onko ketään?
Tai ehkä olet vanhempi ja kuultuasi minun puhuvan, ymmärsit, -
että sinun pitää ottaa tämä vakavasti, koska tässä on kyse lapsistasi.
Onko tänään ketään, joka tietää, että hänen pitää antaa elämänsä?
Sydämesi hakkaa.
Hän on Isä, joka on odottanut ja odottanut, -
tarkkaillut sinua ja kutsunut sinua tulemaan luokseen.
Hän sanoo: "Tule kotiin."
Onko ketään?
Selvä. Haluan rukoilla vanhempien puolesta.
Vanhemmat, tulkaa tänne. Nopeasti, koska kohta on aika hakea lapset.
Jos sinulla on lapsia, tule tänne.
Rukoilemme siunausta teidän ja lastenne elämään.
Jos olet isovanhempi, tule rukoilemaan heille siunausta.
Vanhemmuus on todella tärkeä kutsu.
Ei ole mitään sen kaltaista.
Maailma väittää, että vanhemman on oltava lakimies, opettaja, -
insinööri ynnä muuta, mutta Raamattu puhuu isistä ja äideistä, -
jotka kasvattavat uuden sukupolven rakastamaan Jeesusta.
Osalla teistä on ollut uskova perhe, osalla ei. Minulla ei ollut sitä etua.
Olen ensimmäisen sukupolven uskova. Lapsillani on se etuoikeus.
He voivat aloittaa siitä, mihin minä lopetan ja rakentaa sen päälle.
Herra, lähetä siunauksesi vanhempien ylle maailmassa, -
joka ei tiedä, mikä on totuus, mikä on oikein ja mikä väärin, -
jonka mielestä kaikki on väärin, mutta mikä tahansa käy.
Maailma on ymmällään, mutta me emme ole.
Emme ole ymmällämme, koska olet puhunut meille.
Kätesi on yllämme. Olet puolellamme, lastemme ja lastenlastemme puolella.
He tulevat menestymään. He muuttavat maailman ja työelämän.
He ruokkivat köyhät, ja jonkun on ratkaistava ilmastosotku, -
mutta Herra, he ovat Jumalan poikia ja tyttäriä.
Lupaukset, jotka annoit meille, olivat kupeillamme ja syntyivät heissä.
Herra, siunaan heitä. Täytä heidät.
Tarvitaan lisää rukoilijoita. Nuoret ja opiskelijat, tulkaa siunaamaan heitä.
Laskekaa kätenne. Siunatkaa heitä kuin he olisivat omia vanhempianne.
Rukoilkaa siunausta. Sanokaa heille tiedon sanoja ja profetioita.
Profetoikaa heidän lastensa elämään. Tulkaa, te profeetalliset ihmiset.
Rukoilen turvaa lastemme elämään.
Rukoilen, että enkelivartio on lastemme ympärillä, -
nuo kolmemetriset enkelit.
Rukoilen, etteivät he koskaan lähde lastemme rinnalta -
kouluissa ja päiväkodeissa, missä lapsemme ovat.
Ja kun teinit lähtevät ulos emmekä tiedä, missä he ovat, -
Sinä tiedät, ja enkelijoukkosi menevät heidän mukaansa.
Herra, rukoilen, että rakkaus vallitsisi kodeissamme.
Opetamme lapsille Herran pelkoa, mutta opetamme Hänen rakkauttaan, -
hyvyyttään ja suuruuttaan. Hän on heidän puolellaan.
Hän rakastaa heitä. He tulevat menestymään.
Kukkulalla Israelissa -
armo puhui puolestani
Golgatan ristinpuulla -
Hänen kuolemansa toi vapauden
Suo, etten koskaan kerskaisi mistään muusta -
kuin Jeesuksen Kristuksen rististä
Suo, etten unohtaisi verta, jonka Hän vuodatti
Hänen kuolemansa vuoksi olen elossa
Kristuksen tähden olen elossa
Mikä nöyrä uhraus, -
rakkaus, joka pesi minut puhtaaksi
Mikä siunattu salaisuus, -
Hänen rangaistuksensa, minun rauhani
Suo, etten koskaan kerskaisi mistään muusta -
kuin Jeesuksen Kristuksen rististä
Suo, etten unohtaisi verta, jonka Hän vuodatti
Hänen kuolemansa vuoksi olen elossa
Suo, etten koskaan kerskaisi mistään muusta...
Ylistys Hänelle, joka vapautti minut, kuolema menetti otteensa minusta
Jeesus nousi ylös voittaen, Hän elää minussa
Ylistys Hänelle, joka vapautti minut, kuolema menetti otteensa minusta
Jeesus nousi ylös voittaen, Hän elää minussa
Suomennos: Anni Lähteenmäki